คือเมื่อไม่ได้เป็นไรก็นอนปกติพอตื่นมาก็รู้สึกแน่นอก หายใจได้ไม่สุด พอหายใจเข้าก็รู้สึกเจ็บหน้าอกนิดๆ ผมไม่รู้เป็นเพราะอะไรหรือเป็นโรคอะไรรึเปล่าขอสอบถามหน่อยครับ
สวัสดีค่ะ อาการเจ็บหน้าอกเวลาหายใจเข้า แน่นหน้าอก อาจเกิดจาก1. การบาดเจ็บที่กล้ามเนื้อบริเวณหน้าอก จากการออกกำลังกายหรือเล่นกีฬาที่ใช้กล่ามเนื้อหน้าอกมากไป เช่น ยกเวท วิดพื้น หรือจากการใช้งานหนัก เช่น ยกของหนัก หรือเกิดจากอุบัติเหตุกระแทกที่หน้าอกโดยตรง เช่น การถูกต่อย ถูกชก ถูกชน เป็นต้น อาการปวดมักจะสัมพันธ์กับการเคลื่อนไหวของหน้าอก เช่น การเอี้ยวตัว บิดตัว ยกของหนัก การหายใจเข้าออกลึกๆ การไอ หรือจาม มักมีจุดที่กดเจ็บชัดเจน2. กระดูกอ่อนซี่โครงอักเสบ อาการจะคล้ายกับการบาดเจ็บกล้ามเนื้อหน้าอก แต่มักจะปวดหลายตำแหน่งในข้างเดียว อาการปวดจะมากขึ้นเมื่อมีการเคลื่อนไหวของหน้าอกเช่นกัน สาเหตุก็จะคล้ายกับการบาดเจ็บที่กล้ามเนื้อบริเวณหน้าอก3. สาเหตุที่พบได้ไม่บ่อย เช่น มีน้ำในช่องเยื่อหุ้มปอด ช่องเยื่อหุ้มปอดมีอากาศ เยื่อหุ้มปอดอักเสบ เป็นต้น ซึ่งมักจะต้องมีอาการอื่นๆ ร่วมด้วย เช่น ไอ เหนื่อย หายใจเร็ว หายใจลำบาก มีไข้ เป็นต้นดังนั้น หากมีประวัติการบาดเจ็บที่กล้ามเนื้อหน้าอกมาก่อน และไม่ได้มีอาการอื่นๆ ร่วมอีก ก็น่าจะเกิดจากกล้ามเนื้อหน้าอกอักเสบได้ แต่หากมีอาการอื่นๆ อีก โดยเฉพาะอาการเหนื่อยหอบ หรือมีไข้ หรืออาการเจ็บเป็นมากขึ้นเรื่อยๆ แนะนำควรไปพบแพทย์เพื่อตรวจค่ะ ซึ่งในเบื้องต้น ควรงดการใช้งานกล้ามเนื้อของทรวงอก เช่น การยกของหนัก เข็นของหนัก งดการออกกำลังกายและเล่นกีฬาต่างๆ ไปก่อน อาจลองใช้วิธีการประคบร้อนตรงจุดที่เจ็บ เป็นต้น